Referat til generalforsamlingen den 25. august 2021

1. Valg af dirigent:

Kenneth i EM nr 2 blev valgt

2. Valg af stemmeudvalg:

Alice, Bettina og Hanne blev valgt. Der var 26 husstande tilstede til GF.

3. Bestyrelsens beretning:

Ny kasser da Kim for flyttet. Børge er stoppet som medlem og John er kommet ind.

Nye skraldespande er kommet til, og der kommer flere. Hegnet ved MH 72 er færdiglavet. Vi i bestyrelsen er ved at kigge på nye forsikringer. Stefan i MH 2 har siden sidste GF oprettet en facebook side – kig på den. Bestyrelsen er ved at indhente tilbud på nyt søhegn – det bliver i naturmaterialer så det falder mest ind i naturen omkring. TDC er ved at ligge fibernet på alle veje på MH. Formanden er i tæt dialog med kommunen – arbejdet er langt fra udført ordentligt. EM får i første omgang ikke lagt fibernet ind, noget som TDC har bestemt.

4. Aflæggelse af regnskab:

Det udleveret regnskab blev gennemgået – Elizabeth i EM 17 har været en kæmpe hjælp siden Kim er fraflyttet siden sidste GF.

Der blev spurgt ind til hvad der er sat penge af til. Det blev gennemgået.

5. Fremlæggelse af budget 2021:

Det udleveret budget blev gennemgået, kompostudgifterne stiger pga. en regning fra 2020. Udgifterne til træfældning stiger – de træer som blev plantet da husene blev bygget i 1976, er blevet alt for store og der er risiko for at de falder ned på biler og personer – så der skal fældes en del i 2021. Hvor er der mest fare på færde og hvad skal fældes først.

Der blev diskuteret om hvordan træerne skal fældes/beskæres. Det kommer mere under eventuelt.

Budgettet blev godkendt uden indsigelser.

6. Fastsættelse af kontingent:

Det er desværre de samme huse som hver gang ikke betaler deres regninger. Der er også nogle som ikke betaler hele beløbet. Der kommer en rykker efter 7 dage, og rykker nummer 2 kommer efter 10 dage. Der blev efterlyst PBS – det bliver alt for dyrt og meget tidskrævende da alle girokort skal rettes i manuelt.

Der blev stemt om kontingent skal fastholdes på 2 x 1500 kroner. Det blev godkendt.

7. Valg af kasserer:

Kim vores tidligere kasserer i MH 47 er flyttet, så bestyrelsen skal have en ny kasserer. Stefan Holdt MH2 har meldt sig.

8. Valg af bestyrelsesmedlemmer:

John og Leif er på genvalg, og begge blev genvalgt.

9. Valg af revisor:

Kristian stiller op og bliver genvalgt.

10. Valg af suppleanter:

Suppl. til revisor blev valgt – Kenneth EM2 og Alice EM 17

Suppl. til bestyrelsen Elizabeth EM 17 og Per MH 42

11. Eventuelt:

Der er ikke indkommet nogle forslag til GF i år. Der er kommet en mail om foreningen kan indkøbe stillads så man kan nå op og male vores huse. Der er blev spurgt ind til fælles indkøb af maling. Det er stadig hvert husstand som selv skal indkøbe maling.

Man må stadig ikke holde på vores vendepladser – man skal holde færdselsloven. Der skal findes nogle pladser på hver vej, hvor kan man holde uden at genere nogle. Der holder mange biler og trailere på stamvejen på MH som holder og spærrer for udsynet. Punkt til næste GF – hvor mange biler skal holde uden for egen martikel.

Kommunikation mellem husstandene i vores forening. Bestyrelsen bruger vores hjemmeside – der ligger indkaldelser til GF, referater og kalender med alle vigtige datoer. FB bliver desværre brugt til at hænge hinanden ud – det er ikke noget vi kan acceptere. Hvis man har spørgsmål så skriver man direkte til bestyrelsen, ikke på FB.

Den nye trend VILD MED VILJE kommer mere og mere ind i bybilledet. Det betyder ikke at ukrudt og træer skal vokse frit.

Der blev spurgt ind til skoven ved fodboldbanerne – hvem ejer den og hvem skal holde den vedlige. Kommunen kommer ikke med klare udmeldinger om hvilke områder der hører til Mariehøj og hvad der hører til kommunen.

Snerydning er et stort problem – der er mange som ikke rydder sne om vinteren. Det er for reklamebude og skraldemænd mm. En meget kraftig opfordring til at rydde sne ved hvert hus.